Il-pulizija għadha qed tivestiga każ li seħħ nhar il-Ħamis li għadda fit-15.00 żagħżugħ instab mixħut mal-art taħt il-loġoġ tal-Floriana fi Triq Sant’Anna. Sorsi li tkellmu magħna qalulna li għall-bidu ż-żagħżugħ ma kienx konxju u l-persuni li bdew jippruvaw ikelmuh ċemplu mill-aktar fis għall-ambulanza. Għalkemm huwx rrifjuta l-assistenza medika, ftit wara huwa xorta waħda ttieħed lejn l-isptar Mater Dei minħabba l-istat li kien jinsab fih allegatament b’kawża tat-teħid tad-droga. Bħala kamra tal-aħbarjiet ta’ NetNews tkellimna ma’ persuni minn fuq il-post fejn qalulna li għalkemm dan kollu ġara waranofsinhar, fil-Floriana ta’ kuljum qed ikun hemm stejjer bħal dawn. Waħda qaltilna li filgħaxija tibża toħroġ waħedha ħabba l-abbuż li sar ikun hemm. Persuna oħra qaltilna li dan iż-żagħżugħ instab mitluf minn sensih ftit passi ‘il bogħod mill-Għassa tal-Pulizija tal-Floriana, iżda sfortunatament hija xi ħaġa komuni li din tkun magħluqa.